CELEX: 62014TN0735
Language: sl
Date: 2014-10-24 00:00:00
Title: Zadeva T-735/14: Tožba, vložena 24. oktobra 2014 – Gazprom Neft/Svet

15.12.2014   
            
            
               SL
            
            
               Uradni list Evropske unije
            
            
               C 448/35
            
         Tožba, vložena 24. oktobra 2014 – Gazprom Neft/Svet
   (Zadeva T-735/14)
   (2014/C 448/44)
   Jezik postopka: angleščina
   
      Stranki
   
   
      Tožeča stranka: Gazprom Neft OAO (Sankt Petersburg, Rusija) (zastopnika: L. Van den Hende in S. Cogman, odvetnika)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi ničnost člena 4 Sklepa Sveta 2014/512/SZVP z dne 31. julija 2014;
            
         
               —
            
            
               razglasi ničnost členov 3 in 4(3) in (4) Uredbe (EU) št. 883/2014 z dne 31. julija 2014; in
            
         
               —
            
            
               naloži Svetu, naj plača stroške tožeče stranke v tem postopku.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: kršitev člena 296 PDEU
               
                           —
                        
                        
                           Tožeča stranka trdi, da izpodbijani Sklep SZVP in izpodbijana Uredba ne vsebujeta zadostne obrazložitve in zato pomenita kršitev člena 296 PDEU.
                        
                     
         
               2.
            
            
               Drugi tožbeni razlog: neustrezna pravna podlaga izpodbijanih določb
               
                           —
                        
                        
                           Tožeča stranka trdi, da člen 215 PDEU ni ustrezna pravna podlaga za izpodbijane določbe sporne Uredbe, ker ni zadostnih povezav med tožečo stranko in (i) Rusko vlado in (ii) očitnim ciljem, ki naj bi bil dosežen s sankcijami. Ta načela bi morala tudi urejati uporabo člena 29 PEU kot pravne podlage za omejevalne ukrepe proti tretjim državam.
                        
                     
         
               3.
            
            
               Tretji tožbeni razlog: kršitev načela sorazmernosti in temeljnih pravic
               
                           —
                        
                        
                           Tožeča stranka trdi, da izpodbijane določbe niso v skladu z načelom sorazmernosti in s temeljnimi pravicami. Izpodbijane določbe pomenijo nesorazmerno poseganje v svobodo gospodarske pobude tožeče stranke in v lastninsko pravico tožeče stranke, saj niso primerne za uresničitev njihovih ciljev (in torej niso potrebne), vsekakor pa se z njimi nalagajo bremena, ki močno prevladajo nad možnimi koristmi.